AlmaznayaGroza/cyrillic-language-classification huggingface dataset:
Мини-футболъя Удмуртилэн чемпионатэз

Мини-футболъя Удмуртилэн чемпионатэз - Удмуртиысь мини-футбол яратӥсьёслэн лигазы. Вылӥ дивизионэз Вылӥ лига луэ. Вылӥ лигаын вормись лыдъяське Удмуртилэн чемпионэз. Вылӥ лига бӧрсьы мыно Нырысетӥ лига, Кыкетӥ «А» лига но Кыкетӥ «Б» лига. Ӵошатсконэн кивалтэ Удмуртиысь мини-футболъя ассоциация. == 2020-21 сезонэ пыриськисьёс == СТМ-Удмуртнефть (Иж) Кристалл (Иж) Делин (Иж) КПРФ (Иж) ИжСМК (Иж) Прогресс (Иж) ИжГСХА (Иж) Динамо (Иж) Удмуртгазпроект-УдГУ (Иж) УЭСК (Иж) СиВ-УдГУ (Иж) Хурма (Иж) === Ваньмыз === УПК (Иж): 4 (2007 тулыс, 2007 сӥзьыл, 2008 тулыс, 2008 сӥзьыл) Кристалл (Иж): 4 (2009 сӥзьыл, 2011 сӥзьыл, 2012 тулыс, 2017-18) ПНГС-УдГУ (Вотка ёрос):3 (2009 тулыс, 2010 тулыс, 2010 сӥзьыл) Белый пароход (Иж): 2 (2004 тулыс, 2005 сӥзьыл) Атлантида-Увинская жемчужина (Иж): 2 (2004 сӥзьыл, 2005 тулыс) УдГУ-Ижторгметалл (Иж): 2 (2006 тулыс, 2011 тулыс) Делин (Иж): 2 (2006 сӥзьыл, 2018-19) УдГУ (Иж): 2 (2012 сӥзьыл, 2013 тулыс) Пан-ветеран (Иж): 2 (2013-14, 2014-15) СТМ-Удмуртнефть (Иж): 2 (2019-20, 2020-21) ДЮГ (Иж):1 (2015-16) NOVA:(Иж):1 (2016-17)

Source: original
Геохимия

Геохимия (др.-греч. γῆ «Музъем» + химия) - Музъемлэсь хими пуштроссэ, со пушкын хими элементъёслэсь но соослэсь юн возиськись изотопъёссылэсь вӧлмемзэс, хими элементъёслэсь пӧртэм геосфераосын вӧлмон закономерностьёссэс, соослэсь инкуазьысь экосистемаосын ассэс возён, герӟаськон но кӧчылон законъёссэс эскерись наука. Геохимия - со космохимилэн люкетэз. Ӵошатон единицаос геохимиын луо атомъёс но ионъёс. Геохимилэн куд-ог люкетъёсыз: ву геохимия, биогеохимия, космохимия, изотопъёслэн геохимизы, органической геохимия, фотогеохимия, региональной геохимия. == Озьы ик учке == Геофизика

Source: original
Каракулино

Каракулино - Удмуртиысь черкогурт, Каракулино ёрослэн центрез. Улӥсьёсыз - 5 сюрс 134 адями. == Интыяськемез == Черкогурт интыяськемын Удмуртилэн лымшор но шундыӝужан палаз, Кам шурлэн ярдураз. Каракулиноысен Сарапулозь 53 иськем, Удмуртилэн шоркарозяз - Ижозь - 114 иськем. == Историез == Каракулино черкогурт сярысь нырысетӥ ивортонъёс кылемын 1682-тӥ арысен. Соку черкогурт пыриз Уфа провинцие. 1782-тӥ арын Каракулиноез юнматӥзы Ватка губерние. 1926-тӥ арын 4-тӥ ноябре кылдӥз Каракулино ёрос. Ёрослэн шорсюлмыз луиз Каракулино черкогурт. 18-тӥ дауре Каракулиноын улӥсьёс ваньмыз сямен ӟуч крестьянъёс вал. Со вакытэ черкогуртын интыяськиз 3 черк, 45 лавка, 25 кенос, 3 вуко. 1890-тӥ арын татын усьтӥськиз коньдон возён касса. 1909-тӥ арын усьтӥськиз нырысетӥ банк. Каракулиноын со вакытъёсы асьсэлэн купецъёссы вал: Ведерников, Кузьминых, Трегубовъёс, Казанцевъёс, Верхотин. Со сяна, ёрос туж узыр луэ археологияя памятникъёсын. Татын 100-лэсь трос памятникъёс лыдъясько. Соос пӧлын Зуевы Ключи но Чеганда городищеос, Ныргында могильник. == Социал удыс == Туннэ черкогуртын интыяськемын шор ёзо школа, искусствоосъя нылпи школа, ёрос библиотека, калык киужъёсъя юрт, ёрослэн историезлы сӥзем музей. 19-тӥ даурлэн шораз Каракулиноын усьтӥськиз больница. Ӵапак со вакытэ 60-тӥ аръёсы ёросын вӧлмиз холера висён. 20-тӥ даурлэн кутсконаз татын кутскиз выль больницалы корпус ӝутон. 1912-тӥ арын 25 койкалы чаклам юрт усьтӥськиз. Туннэ ёросын тырше 25 врач, 117 фельдшеръёс но медсестраос. Каракулиноысь калык киужъёсты утё но азинто татысь центрын. Со кылдэмын 1993-тӥ арын. Киужъёсъя юртын ужало куроен, кызьпу туен, куисько но пужъятско, сюй мунёоос лэсьто. Таытн поттэм арбериос вуыло пӧртэм адӟытонъёсы но «Гербер», «Семык» выллем шулдыръяськонъёсы, мукет республикаосысь адӟытонъёсы.

Source: original
Арлэн вакытъёсыз

Арлэн вакытъёсыз - ньыль вакыт, кудӥз люкемын арлэн циклъёсызлы. Висъяло: календарной арлэн вакытъёсыз - тросаз государствоосын арлэсь вакытся люко 4 вакытлы, 3 толэзен котькуд вакытын. астрономической арлэн вакытъёсыз. фенологической арлэн вакытъёсыз. Арлэн вакытъёсыз календарьын: тулыс - 1-тӥ южтолэзьысен - 31-тӥ куартолэзёзь. гужем - 1-тӥ пӧсьтолэзьысен - 31-тӥ гудырикошконозь. сӥзьыл - 1-тӥ куарусёнысен - 30-тӥ шуркынмонозь. толалтэ - 1-тӥ толсурысен - 29-тӥ тулыспалозь.

Source: original
Красильников, Алексей Геннадьевич

Алексей Геннадьевич Красильников (вордскемын 13 октябре 1954 аре, кулӥз 1 мартэ 2011 аре) - философия наукаосъя доктор, филология наукаосъя кандидат, Россия Федерациысь вылӥ тодон-валан сётон удысысь дано ужась, пусъемын Удмурт Республикаысь Кун Кенешлэн Данъян грамотаеныз но «Парламент России» пусэн. Удмурт Республикаысь Кун Кенешлэн ньыль ӧтчамезлэн Майской округъя быръем депутатэз. Одӥг ӧтчамаз кивалтӥз Наукая, дышетонъя, культурая но егитъёсын ужан политикая ялан ужась комиссиен, бӧрысь та комиссиен кивалтӥсьслэсь воштӥсезлэсь ужзэ быдэсъяз. Алексей Геннадьевич Красильников вордӥськиз 1954-тӥ арын 13-тӥ октябре тодмо удмурт писательлэн Геннадий Дмитриевич Красильниковлэн семьяяз. == Тодон-валан люкан сюресэз == Школаез йылпумъяса, А. Красильников 1971-тӥ арын дышетскыны пыриз Удмурт кун университетысь филологияя факультетэ. 1976-тӥ арын УдГУ-эз йылпумъяса, дышетсконзэ азьланьтэ Ленинградысь кун университетын. 1976-тӥ арысен 1980-тӥ арозь Удмурт кун университетысь кунсьӧр литературая кафедралэн ассистентэз луыса тырше. Бӧрысьгес сое та кафедрае ик юнмато валтӥсь дышетӥсе но доцентэ. 1980-тӥ арысен 1988-тӥ арозь тырше Удмурт кун университетысь филологияя факультетлэн деканэзлэн воштӥсез луыса. 1989-тӥ арысен 1995-тӥ арозь кивалтэ УдГУ-ысь гуманитарной подготовкая но культуралэн историезъя кафедраен. == Политикаын интыез == 1995-тӥ арысен пыриське политикае. 1995-тӥ арысен 1999-тӥ арозь - Удмурт Республикаысь Кун Кенешлэн Тӧроезлэн воштӥсез. 1999-тӥ арын депутатэз А. Г. Красильниковез юнматӥзы Наукая, дышетонъя, культурая но егитъёсын ужан политикая ялан ужась комиссиен кивалтӥсе. Со ужзэ со быдэсъяз 2007 арозь. == Дышетон удысын кивалтэмез == Алексей Геннадьевич Красильников 2008 арысен 2011 арозь ик кивалтӥз Удмурт Республикаысь Дышетӥсьёслэсь тодон-валанзэс будэтонъя но быгатонзэс волятонъя институтэн (ИПК и ПРО УР).

Source: original
Колесникова, Анна Григорьевна

Анна Колесникова (Блатгурт, Российской империя, 1916 - Иж, СССР, 1947) - советысь артист. == Литература == Колесникова Анна Григорьевна // Удмуртская Республика : Энциклопедия / гл. ред. В. В. Туганаев. - 2-е изд., испр. и доп. - Ижевск : Издательство «Удмуртия», 2008. - С. 403. - 768 с. - 2200 экз. - ISBN 978-5-7659-0486-2. Колесникова Анна Григорьевна // Удмуртская Республика : Культура и искусство : Энциклопедия / гл. ред. А. Е. Загребин. - Ижевск : Удмуртский институт истории, языка и литературы УрО РАН, 2012. - С. 237. - 540 с. - 300 экз. - ISBN 978-5-901304-62-4. Вячеслав Ар-Серги. Забытые имена. Анна Колесникова. (1916-1947) // Известия Удмуртской Республики. - 2007. - No 184 (3196) (12 декабря). - С. 8.

Source: original
3 пӧсьтолэзь

3 пӧсьтолэзь - арлэн 184-тӥ нуналыз (185-тӥ нунал високосной арын) григорианской календарья. Выль арозь 181 нунал кыле. Али дыре юлиан календарьлэн 20-тӥ инвожоезлы огкадь луэ. == Луэм учыръёс == 1608 - француз первопроходец Шамплен Квебекез инъяз. 1816 - «Медуза» фрегатлэн катастрофаез Мавританилэн ярдуръёсыз вӧзын. 1866 - австри-прусси-итальян ожлэн валтӥсь жугиськемез. 1890 - Айдахо луиз США-ысь 43-тӥ штат. 1897 - Станиславский но Немирович-Данченко куспазы вераськизы калык театр кылдытыны. 1924 - Удмуртиысь Красной посёлокын юной пионеръёслэн организацизы кылдытэмын. 1936 - Удмуртиын Кун автомобиль инспекция кылдытэмын. 1941 - Сталин нырысьсэ совето калыклы радио пыр вазиськиз. 1944 - Быдӟым Атыкай ож: Горд Армия Минск карез фашистъёслэсь мозмытӥз. 1962 - Роӝерсын усьтэмын нырысетӥ универмагез Wal-Mart сетьлэн, дуннеысь туэ тужгес но бадӟымезлэн. 1964 - США-ын кутэмын Граждан правоос сярысь кат, расовой сегрегациез быдтӥсь. 1981 - Иж карын искусствоосъя 9-тӥ номеро школа усьтэмын. 1988 - Иран-Ирак ож: Персидской сюмын американ крейсер Vincennes Иранысь пассажир самолётэз уськытӥз. 1996 - Борис Ельцин Россилэн президентаз кыкетӥзэ быръемын. 2009 - «Эхо Москвы» радиолэн Ижкар вылэ вещаниез дугдытэмын. 2018 - «Ижмашлэн» башняяз тылпу дыръя со йылысь шпиль пограз. == Вордскизы == 1864 - Митрофан Пятницкий, ӟуч калык кырӟанъёс люкась, Ӟуч калык хорлэн кылдытӥсез. 1883 - Франц Кафка, Чехиысь философ, немец кылын гожъяськись. 1891 - Артемий Павлов, удмурт политик, УАССР-ысь Верховной Советлэн Президиумезлэн тӧроез. 1948 - Аверьян Христофоров, Удмуртиысь политик, культурая министр (2004-2009). 1957 - Зоя Лебедева, удмурт художник. 1962 - Том Круз, Америкаысь киноактёр, режиссёр, продюсер. 1964 - Алексей Серебряков, Россиысь актёр. 1970 - Теему Селянне, Финляндиысь хоккеен шудӥсь. 1973 - Патрик Уилсон, Америкаысь актёр. == Кулӥзы == 1642 - Мария Медичи, Франциысь королева (1600-1610). 1935 - Андре Гюстав Ситроен, Франциысь инженер но промышленник, тодмо автомобиль поттон компаниез кылдытӥсь. 1977 - Александр Волков, ӟуч совето гожъяськись но кылысь кылэ берыктӥсь. 1998 - Лев Рохлин, Россиысь политик но ожгар ужась, генерал-лейтенант. 2003 - Юрий Щекочихин, Россиысь журналист но гожъяськись, Кун думалэн депутатэз. 2014 - Иван Аркашев, удмурт журналист.

Source: original
Тура-хан

Вань кӧня ке малпанъёс Тура-хан пумысен, но рос-прос тодмо ӧвӧл, кин со сыӵе вылэм. Одӥгезъя малпанъя, со чингизид вылэм - Чингисханлэн выжы-кумыез. Одӥг вакытэ со Иртыш кузя (туала Тобольск палъёсти) калгем. Ӵыжы-выжыосыныз керетэмез бере, Шундыпуксён Сибирьысь кошкем но башкир музъемъёсы вуэм. Мукет малпанъя, Тура-хан Басман ханлэн выныз вылэм но междоусобной ожын бырыны шедем. Историяя туала учебникъёсын ивортэмын, Тура-хан Башкортостанын XVI даурлэн кутсконаз кивалтӥз шуыса. Куд-ог башкиръёс верало, солэн ставкаез Туратау гурезьын Тӧдьы Кам шур вылын интыяськиз шуыса. == Тура-ханлэн мавзолеез == Тура-ханлэн мавзолеез - XIV-XV дауръёсы излэсь пуктэм инты, со «Судлэн коркаез» вылэм, отын пӧртэм судъёс ортчылӥллям. Вӧзаз интяськем из мечеть. Мавзолей интыяське Башкириысь Чишмы ёросын, Чишмылэсь 12 иськемын, Чишмы - Нижние Термы сюрес вӧзын ик. Али Тура-ханлэн мавзолеез котыртэмын-замокамын. Пушказ пырон ворсамын. Тура-ханлэн мавзолеезлэсь кыдёкын ӧвӧл - Чишмыысь Акзират шайвылын - Хусейн-беклэн мавзолеез интыяське.

Source: original
Кечгурт

Кечгурт (ӟуч сямен Козино) - интыяськемын Шаркан ёрослэн уйпалаз (Удмуртия). Татын 66 корка, 190 улӥсьёсыз. Соос пӧлысь ужан арлыдын - 130, школае ветлӥсез - 27, мӧйыос - 40 пала. Пиналъёс дышетскын ветло Пороз (Порозово) школае. Гуртын вань клуб, одӥг райполэн магазинэз но куинь частной магазин, гараж, молочно-товарной ферма, кунян гид, вал гид, пилорама, кузница. Калыклы юрттэт сётэ больница (ФАП). Урам - со гуртлэн ымнырыз. Кечгуртын ваньмыз-ӧвӧлэз куинь урам: Бакипал - ул. Зелёная; Балтачпал - ул. Родниковая; Танатар - ул. Молодёжная. Самой кузез Родниковой урам (2 км), нош самой пичиез - Молодёжной (500 м). Самой вужез, вашкалаез луэ Зелёной урам (1,5 км). Гуртлэн кылдэмез кутске та ульчаысен. Нырысь ик калык, пе, отчы интыяськем. Кылем даурлэн кутсконаз гинэ но ай куд-ог удмуртъёс люкен-люкен, бӧлякен улӥллям. Одӥг люк - одӥг выжылэн, мукет люк - мукетызлэн. Озьы ик Кечгуртын но ӵем пумисько таӵе фамилиос: Корепанов но Ефремов. Кыдёкын ик ӧвӧл Кечгуртлэсь сыло Сильво (гуртъёс вискын 1,5 км); Порозово (Пороз) - 9 км; Карсашур (Карса) - 7 км; Гондырвай - 9 км; Ниж. Кивары (Балтач) - 2 км; Вверх. Кивары (Тюар) - 2,5 км. Карез, бадӟым сюресэз учконо ке, Кечгурт дорысен туж матын ӧвӧл. Кечгурт дорысен райцентырозь 25 км; матысь карозь - Воткаозь - 40км, но бадӟым сюресозь 15 км.

Source: original
Владимир (кар)

Влади́мир - Россиысь кар, Владимир улослэн но Владимир кар муниципал кылдытэтлэн административной центрез. Вашкала Уйпал-Шундыӝужан Русьлэн шоркарез. Россилэн шор люкетысьтыз одӥгез туризмъя центр. Россиысь Золотое кольцое пыре. Интыяське Клязьма шурлэн паллян ярдураз, Мусколэсь шундыӝужан пала 176 иськемын. Карлэн быдӟалаез - 124,59 км². Улӥсьёсыз - 352 681 мурт (2015). == Нимыз сярысь == Вашкала формаез (вераськон кылын али но кутиське) - Володимѣрь - Володимѣръ князь ним герӟаське -јь- суффиксэн - «Владимирлэн карез». Дыр ортчемъя карлэн нимыз нырысь кылиськемезъя, собере гожтӥськемезъя но Владимир нимын тупаз. Азьвыл городэз Владимир-на-Клязьме но Владимир-Залесский шуыса но нимазы, со герӟаськемын вал сыӵе ик нимо мукет карен - туала Украинаысь Волынской улосысь Владимир-Волынскиен. == Владимирлэн побратим каръёсыз == Ангьяри, Италия Бари, Италия Блумингтон-Нормал (англ.), Иллинойс (зуч), США Бобруйск, Белоруссия Вифлеем, Палестина Гагра, Абхазия Еленя-Гура, Польша Йена, Германия Кентербери, Великобритания Керава, Финляндия Кырджали, Болгария Ларнака, Кипр Сарасота, Флорида, США Сент, Франция Тренто, Италия Усти-над-Лабем, Чехия Хайкоу, Китай Цзянъинь, Китай Чунцин, Китай Эрланген, Германия

Source: original
8 толсур

8 толсур - арлэн 342-тӥ нуналыз (343-тӥ нунал високосной арын) григорианской календарья. Выль арозь 23 нунал кыле. Али дыре юлиан календарьлэн 25-тӥ шуркынмонэзлы огкадь луэ. == Луэм учыръёс == 1603 - усьтӥськиз Италиысь котькинлы ярамон тужгес но вуж библиотека. 1854 - католической черк официально кутӥз догматэз Дева Мариялэн дун-сьӧлыктэм секытэн луэмез сярысь. 1861 - Александру Иоан Куза Румыниез кылдытон сярысь ялӥз. 1864 - Бристоль вӧзын Клифтон выж эксплуатацилы сётэмын. 1918 - Ижысь завод башняысь вал куштэмын но ӵыпетын выйытэмын кык йыро ӧрӟи. 1921 - Удмурт автономной областьысь Можга утем кылдытэмын, шорсюлмыз луиз Можга черкогурт. 1953 - США-лэн президентсы Эйзенхауэр вазиськиз ООН-лэн Генеральной ассамблеяезлы «Атом тупаса улон понна» верамен. 1955 - ПАСЕ юнматӥз аслэсьтыз флагзэ - Евросоюзлэсь туала флагзэ. 1966 - «Ираклион» паром Эгейской зарезе выемез, 217 бырем адями. 1991 - Независимой Кунъёслэсь Содружествозэс кылдытон сярысь Беловежской огкыл. 1999 - Мускоын Россилэсь но Беларусьлэсь союзной кунзэс кылдытон сярысь договор гожтэмын. 2003 - Кускоын Лымшор Америкаысь нациослэн союззы кылдытэмын. == Вордскизы == 1723 - Поль Анри Гольбах, Франциысь философ-материалист. 1802 - князь Александр Одоевский, ӟуч кылбурчи, писатель, декабрист. 1855 - Владимир Гиляровский, ӟуч писатель но журналист. 1865 - Ян Сибелиус, финн композитор, дирижёр, дышетӥсь. 1934 - Алиса Фрейндлих, тодмо актриса, СССР-ысь калык артист (1981). 1953 - Ким Бейсингер, Америкаысь актриса, «Оскар» но «Зарни глобус» премиослэн лауреатсы. 1957 - Михаил Касьянов, Россиысь политик. 1976 - Доминик Монаган, Америкаысь актёр. 1978 - Йен Сомерхолдер, Америкаысь актёр. 1994 - Владислав Лекомцев, удмурт спортсмен-паралимпиец. == Кулӥзы == 1863 - Наталья Гончарова, А. С. Пушкинлэн кышноез. 1864 - Джордж Буль, Англиысь математик. 1903 - Герберт Спенсер, Англиысь философ, социолог. 1980 - Джон Леннон, Великобританиысь крезьгурчи, кырӟась, композитор, кылбурчи, «The Beatles» группалэн инъясез но валтӥсез. 2008 - Константин Климов, Удмуртиысь искусствовед. 2016 - Джон Гленн, нырысетӥ американ астронавт.

Source: original
Иворъёс:2007-12-11

== Россиын экономика ласянь политика туж азинлыко луэ: дунъёс ялан будо но будо. Ми ваньмы адӟиськомы, мар луиз сиён-юонлы дунъёсын. Озьы-а луоз луоз шунытэн но элетрокужымен? 11 декабре ортчем пресс-конференциын Удмурт Республикаысь электрокужымъя-шунытъя улосвыл комиссилэн кивалтӥсез Олег Белобоков ивортӥз: электрокужым понна 2008-тӥ аре городын улӥсьёс 14 %-лы тросгес коньдон тырозы (1, 6 манет/кВт·ч), мукет интыосын улӥсьёс - 10 %-лы тросгес. Шуныт басьтэм понна дунъёс будозы 17 процентлы, музъем эгырлы но пулы - 19 %-лы, нош баллонэн газлы - 11 %-лы, баллонэз доре вуттонлэн дуныз будоз 22 процентлы. Удмуртиын улӥсьёс кезьыт но пӧсь вулы, шунытлы но мукет кулэяськонъёслы вуоно арын тужгес троссэ тырозы 19 %-лы, улон инты понна - 15 %-лы ятыргес.

Source: original
Сомерхолдер, Йен

Йен Сомерхолдер вордӥськиз 8 толсуре 1978 арын. Со американской актёр, но тужгес ик тодмо луэ «Дневники вампира» сериалын, кытын шудэ Дэймон Сальватореез. Вордӥськиз пичи городын Ковингтон, массажистлэн но строительлэн семьяяз. Солэн вань сузэрез-Робин, но Боб выныз, кыкназы ик нимамын атайзы кадь. Атаезлэн английской но французской выжыосыз, нош анаезлэн ирландской но индейской. Чорыган но валэн ворттылон пичи дырьесаз вал солэн яратоно дырез ортчытон. Дас арес дырьяз анаезлэн кичелтэмезъя модель школае мынӥз, арлы быдэ гужем дырья ветлиз Нью-Йорке съёмкаосы. Кӧня ке ар ортчыса со луиз европейской модель. Куке солы вал 17 арес со малпаз актёрлы дышетскыны. 19 аресаз ини ужаз тодмо но усто дышетӥсьёсын. Тодмо луиз «Остаться в живых» кино потэм бере, кытын шудиз Бун Карлайлэсь рользэ. Но Иэнлы та ролез кельшымон ой вал. Та киноысь кошкемез бере со шудӥз таӵе киноосын «Ощущения видения» но «Турнир на выживание». Но самой тунсыко ролез солэн вал «Дневники вампира» киноын, кытын со шудэ коварной вампирез. Али дыре ӵош уло Нина Добревен.

Source: original
Антилопа

Антилопа - Bovidae семьяысь бадӟым пӧйшуръёс. == Видъёс == Bovinae Boselaphini Tetracerus Tetracerus quadricornis - Ньыль сюро антилопа Boselaphus Boselaphus tragocamelus - Нильгау Strepsicerotini Tragelaphus Tragelaphus eurycerus - Бонго Tragelaphus strepsiceros - Бадӟым куду Tragelaphus scriptus - Бушбок Tragelaphus sylvaticus - Tragelaphus imberbis - Пичи куду Tragelaphus buxtoni - Гурезь ньяла Tragelaphus angasii - Ньяла Tragelaphus spekeii - Ситатунга Taurotragus Taurotragus oryx - Канна Taurotragus derbianus - Шунды пуксён канна Cephalophinae Cephalophus Cephalophus spadix - Cephalophus adersi - Cephalophus dorsalis - Cephalophus niger - Cephalophus nigrifrons - Cephalophus brookei - Cephalophus harveyi - Cephalophus jentinki - Cephalophus ogilbyi - Cephalophus callipygus - Cephalophus rufilatus - Cephalophus natalensis - Cephalophus rubidis - Cephalophus weynsi - Cephalophus leucogaster - Cephalophus sylvicultor - Cephalophus zebra - Philantomba Philantomba monticola - Philantomba maxwellii - Philantomba walteri - Sylvicapra Sylvicapra grimmia - Hippotraginae Hippotragus Hippotragus equinus - Hippotragus niger - Сьӧд антилопа Hippotragus leucophaeus - Oryx Oryx beisa - Oryx dammah - Oryx gazella - Орикс Oryx leucoryx - Аравиысь орикс Addax Addax nasomaculatus - Аддакс Antilopinae Antilopini Antilope Antilope cervicapra - Гарна Ammodorcas Ammodorcas clarkei - Дибатаг Litocranius Litocranius walleri - Геренук Gazella Gazella arabica - Gazella bennettii - Gazella bilkis - Gazella dorcas - Газель-доркас Gazella gazella - Газель Gazella saudiya - Gazella spekei - Gazella cuvieri - Газель-эдми Gazella leptoceros - Gazella subgutturosa - Джейран Eudorcas Eudorcas albonotata - Eudorcas rufifrons - Горд кымесо газель Eudorcas thomsoni - Eudorcas rufina - Кельыт газель Eudorcas tilonura - Nanger Nanger dama - Газель-дама Nanger soemmeringii - Сомалиысь газель Nanger granti - Antidorcas Antidorcas marsupialis - Спрингбок Procapra Procapra picticaudata - Procapra przewalskii - Procapra gutturosa - Дзерен Saigini Saiga Saiga tatarica - Сайга Neotragini Dorcatragus Dorcatragus megalotis Бейра Madoqua - Дикдик Madoqua guntheri - Madoqua kirkii - Madoqua piacentinii - Madoqua saltiana - Neotragus Neotragus batesi - Neotragus moschatus - Суни Neotragus pygmaeus - Oreotragus Oreotragus oreotragus - Ourebia Ourebia ourebi - Ориби Raphicerus Raphicerus campestris - Стенбок Raphicerus melanotis - Лымшор грисбок Raphicerus sharpei - Уйпал грисбок Reduncinae Kobus Kobus anselli - Kobus ellipsiprymnus - Kobus kob - Коб Kobus leche - Личи Kobus megaceros - Kobus vardonii - Пуку Redunca Redunca arundinum - Redunca fulvorufula - Redunca redunca - Aepycerotinae Aepyceros Aepyceros melampus - Импала Peleinae Pelea Pelea capreolus - Alcelaphinae Beatragus Beatragus hunteri - Хирола Damaliscus Damaliscus korrigum - Damaliscus lunatus - Топи Damaliscus pygargus - Тӧдьы ымныро бубал Damaliscus superstes - Alcelaphus Alcelaphus buselaphus - Конгони Alcelaphus caama - Горд бубал Alcelaphus lichtensteinii - Connochaetes Connochaetes gnou - Сьӧд гну яке Тӧдьы быжо гну Connochaetes taurinus - Чагыр гну

Source: original
Абашев, Азат Закирович

Абашев Азат Закирович (в. 1.I.1957, Удмурт автономной советской социалистической республикаысь Юкаменск ёросысь Юкаменск черкогуртын), мугоркультурая дышетӥсь, калыкез югдытон удысысь отличник (1994), Россия Федерациысь калыкез дышетон удысысь сӥё-дано ужась (1998). Яр педучилищеез (1980) но Удмурт университетэз (1984) быдтӥз. 1984-86 аръёсы Ижысь 41 номеро шор-ёзо школаын, 1986 арысен - 76 номеро шор-ёзо школаын дышетӥсь луыса ужа. 1984 арысен ёросысь мугоркультурая дышетӥсьёслэн методикая огазеяськонэ пыре, 1994-97 аръёсы та огазеяськонэн кивалтӥз. Мугоркультура ужлэн уроклэсь палэнын ортчытоно формаосызъя вань Россиысь «Педагог ужъя усточи - 94» нимо III учкон-конкурслэн зоная этапезлэн лауреатэз. Автор программаосъя вань Россиысь «Удмурт республикаысь школаосысь 1-11 классъёсын куасэн бызьылыны дасянъя улос программа» нимо II конкурслэн вормисез. 1993 арысен - Удмурт Республикаысь Дышетонъя но наукая министерство бордысь кадръёслэн аттестацизыя экспертъёслэн группаязы пыре. 2002 арысен - Удмурт Республикаысь правительство бордысь дышетон удысын лицензиос сётъянъя, аттестацияя но кун аккредитацияя комиссие пыре. Ижысь калыкез дышетонъя кар кивалтоннилэн но Удмурт Республикаысь Дышетонъя но наукая министерстволэн данъян грамотаосынызы пусъемын. == Гожъямъёсыз == Лыжная подготовка в школе. Учебное пособие. Ижевск, 1999 Лыжная подготовка в школе. Методическое пособие. М., 2001.

Source: original
30 толшор

30 толшор - арлэн 30-тӥ нуналыз григорианской календарья. Выль арозь 335 нунал кыле (336 нунал високосной аръёсын). Али дыре юлиан календарьлэн 17-тӥ толшорезлы огкадь луэ. == Луэм учыръёс == 1826 - Уэльслэн ярдурез но Англси шормуӵ вискын Менай выж лэсьтэмын. 1847 - Мексикалэн властьёсыз Йерба-Буэна карлы Сан-Франциско выль ним сётӥзы. 1930 - Павел Молчанов Павловскын нырысетӥ радиозондъёс пӧлысь одӥгзэ инме лэзиз. 1931 - СССР-ысь ЦИК но СНК кутӥзы пуктэм «ССР-лэн Союзысьтызы ву транспортъя калык комиссариатэз кылдытон сярысь». 1933 - Адольф Гитлер Германиысь рейхсканцлере интыямын. 1934 - рекордной 20,6 километрлы вылӥе ӝутскем «Осоавиахим-1» стратостат катастрофае шедиз. 1935 - Америкаысь сейсмолог Чарльз Рихтер музъем зурканъёслэсь кужымзэс мерталлян понна нимаз шкалаез ӵектӥз. Туннэ со нимаське Рихтер шкала. 1945 - совето подводной лодка С-13 выйтӥз «Вильгельм Густлофф» немец лайнерез. 1969 - The Beatles группалэн берпум концертэз (Лондонысь Apple Records юртлэн липет вылаз). 1972 - Лондондерриысь «виресь арнянунал». == Вордскизы == 1882 - Франклин Делано Рузвельт, США-лэн 32-тӥ президентсы. 1900 - Исаак Осипович Дунаевский, совето композитор. 1923 - Леонид Гайдай, кинорежиссёр, сценарист, актёр, СССР-ысь калык артист. 1930 - Джин Хэкмен, Америкаысь актёр. 1937 - Ванесса Редгрейв, Великобританиысь актриса, «Оскар» премилэн лауреатэз. 1938 - Ислам Каримов, Узбекистанлэн президентэз 1990-тӥ арысен 2016-тӥ арозь. 1941 - Ричард Чейни, Америкаысь политик. 1968 - Филипп VI, Испаниысь король. 1981 - Питер Джеймс Крауч, Англиысь футболэн шудӥсь. == Кулӥзы == 1649 - Карл І Стюарт, Англилэн, Шотландилэн но Ирландилэн корользы 1625-тӥ арысен. 1730 - Пётр II, ӟуч император 1727-тӥ арысен. 1948 - Махатма Ганди, Индиысь национально-освободительной движенилэн идеологез но кивалтӥсьёсызлэн огзы. 1951 - Фердинанд Порше, автоконструктор, промышленник, «Фольксваген» автомобилез кылдытӥсь. 1965 - Фрол Козлов, инженер-металлург, совето кун ужчи, 1936-1939 аръёсын «Ижсталь» заводлэн ужасез. 1982 - Виктор Глушков, совето математик, академик. 1986 - Иван Папанин, Арктикаез совето эскерись, контр-адмирал, Совето Союзлэн кык пол Героез. 1995 - Джеральд Даррел, Англиысь зоолог, путешественник но писатель. 1999 Николай Миронов, кун ужась но политик, УАССР-ысь но Удмурт Республикаысь Министръёслэн Советсылэн тӧроез 1990-1993 аръёсын. Владимир Остроумов, инженер-механик, Ижысь механикая институтлэн нырысетӥ ректорез. 2007 - Сидни Шелдон, Америкаысь писатель но сценарист.

Source: original